Lais Souza

Lais da Silva Souza (født 1988) er en brasiliansk tidligere turner og freestylekjører. Hun konkurrerte internasjonalt i turn i perioden 2003–2014, og deltok ved OL 2004 og 2008. Hun spesialiserte seg i hopp. I 2013 begynte hun å konkurrere i freestyle, og ble kvalifisert til Vinter-OL 2014, men skadet seg alvorlig i ryggen da hun sto på ski i USA den 28. januar 2014, utenfor trening, og deltok derfor ikke i OL i Sotsji.Dagbladet.no - Skulle delta i vinter-OL for første gang: Mandag brakk hun ryggen og ble lam, besøkt 1. februar 2014. 

 Karriere som turner 
 2003–2004 
Hennes første store internasjonale konkurranse var Panamerikanske leker 2003, der Brasil kom på 3.-plass i lagkonkurransen, bak hhv. USA og Canada. Individuelt kom hun på 4.-plass i hopp, med karakteren 9,287, kun 0,005 poeng bak bronsemedaljevinner Brenda Magana.GymMedia.com - Pan American Games 2003: Final Day, besøkt 1. februar 2014. Samme år deltok hun ved Verdensmesterskapet i turn 2003, der Brasil kom på 8.-plass i lagkonkurransen.GymnasticsResults.com - 37th World Championships Artistic Gymnastics , besøkt 1. februar 2014. Individuelt kom hun på 169.-plass i kvalifiseringen i mangekampen.Gymnasticsresults.com - 37th World Championships Artistic Gymnastics - Anaheim (USA) August 16-24, 2003 - Qualification Individual Women , besøkt 2. februar 2014. 

Etter resultatet i VM ble Brasil kvalifisert for OL 2004. Dette var hennes første OL, og hun endte her på 9.-plass i lagkonkurransen sammen med det brasilianske laget. Hun kom på delt 13.-plass i kvalifiseringen til apparatfinalen i hopp, og nådde med det ikke finalen.GymnasticsResults.com - Vault Qualification Women Dette var hennes beste individuelle resultat, hun kom for øvrig på 62.-plass i frittstående, 69.-plass i skranke og 18.-plass på bom, og hun endte på 34.-plass i den individuelle mangekampen.Sports-Reference.com - Laís Souza , besøkt 1. februar 2014. 

 2005 
Souza fikk gull i hopp og sølv i frittstående ved Turnier der Meister 2005.Gymnasticsresults.com - 29th Turnier der Meister 2005 , besøkt 2. februar 2014. Hun fikk sølv i hopp og bronse i frittstående, og endte på 5.-plass i bom ved France International i mai.Gymnasticsresults.com - 14th France International - Women Paris - Bercy (FRA) May 20 - 21, 2005 , besøkt 2. februar 2014. Ved World Cup 2005 i Stuttgart vant hun hopp, og kom på 4.-plass i frittstående.Gymnasticsresults.com - Artistic Gymnastics World Cup Stuttgart (GER) 2005 October 21–23 , besøkt 2. februar 2014. Hun deltok også ved II Siegfried Fischer Trophy 2005, der hun kom på 2.-plass i hopp, bak Oksana Chusovitina, og hun kom på 5.-plass i frittstående.Gymnasticsresults.com - II Siegfried Fischer Trophy 2005 - Women , besøkt 2. februar 2014. I oktober samme år deltok hun også ved Det panamerikanske mesterskapet i turn i Rio de Janeiro. I lagkonkurransen der kom Brasil på 2.-plass, bak USA. Individuelt kom hun på 3.-plass i mangekampen, med 36,439 poeng, og hun kom for øvrig på 3.-plass i hopp og 4.-plass i frittstående.Gymnasticsresults.com - Senior 2005 Pan American Championships Artistic Gymnastics Women , besøkt 2. februar 2014.

 2006 
I mai 2006 deltok hun ved 2006 World Stars - FIG World cup Cat A, der hun kom på 3.-plass i hopp og 2.-plass i frittstående.Gymnasticsresults.com - 2006 World Stars - FIG World cup Cat A Artistic Gymnastics Women , besøkt 2. februar 2014. I frittstående kom hun på 8.-plass. I oktober 2006 deltok hun ved VM i turn i Århus i Danmark. Her kom Brasil på 7.-plass i finalen i lagkonkurransen. Hennes beste individuelle resultater var 4.-plass i hopp og 8.-plass i frittstående. I desember 2006 kom hun på 2.-plass i hopp ved World Cup i turn i São Paulo, med poengsummen 15,112, og 3.-plass i frittstående med poengsummen 14,925.GymnasticsResults.com - The 13th World Cup Final Artistic Gymnastics Men , besøkt 2. februar 2014. 

Ved det brasilianske mesterskapet kom hun på 12.-plass i mangekampen, og vant gull i skranke.Gymnasticsresults.com - 2006 Championships of Brazil Artistic Gymnastics , besøkt 2. februar 2014. Dette året ble hun også kåret til årets kvinnelige idrettsutøver i Brasil (Prêmio Brasil Olímpico). 

 2007–2008 
Hun vant tre medaljer ved Panamerikanske leker 2007. I lagkonkurransen kom Brasil på 2.-plass bak USA, og hun fikk bronse i både hopp og skranke.Gym-score-depot.ca - 2007 Pan Am Games - Women's Gymnastics Unofficial / TOG Day 3 - Apparatus Finals , besøkt 1. februar 2014. Ved VM i turn 2007 kom Brasil på 5.-plass i lagkonkurransen. Ved Sommer-OL 2008 fikk Brasil sin beste lagplassering til da, med 8.-plass. Souzas beste individuelle plassering var 26.-plass i skranke. 

Ved det brasilianske mesterskapet 2007 fikk hun gull i lagkonkurransen med laget Associação Sanepar. Hun fikk også gull i skranke, med poengsummen 14,950.Gymnasticsresults.com - 2007 Brazilian National Championships Curitiba, PR (BRA) 2007 May 25-27 , besøkt 2. februar 2014. Hun nådde finalen i hopp ved World Stars 2008 i Moskva, der hun kom på 8.-plass med poengsummen 13,612.Gymnasticsresults.com - World Stars 2008 Artistic Gymnastics World Cup , besøkt 2. februar 2014. 

 2011–2012 
Etter tre års avbrekk på grunn av skade begynte hun å konkurrere igjen i 2011. Hun gjennomgikk flere kneoperasjoner, men gjenopptok treningen, og kvalifiserte seg til Sommer-OL 2012. Imidlertid skadet hun hånden bare noen uker før OL, og måtte trekke seg fra lekene. Ethiene Franco overtok plassen hennes i OL.The Couch Gymnast - Brazil’s Lais Souza out with Injury   , besøkt 2. februar 2014.

 Karriere som freestyleutøver 
Souza begynte med freestyle i 2013. Hun og Joselane Rodrigues dos Santos, som også har turnet på internasjonalt nivå, begynte treningen i juni sammen med USAs tidligere landslagstrener Ryan Snow. I desember deltok de begge ved Finland Europa Cup, der Souza kom på 9.-plass og dos Santos på 12.-plass, som gjorde at begge ble kvalifisert til å delta i World Cup.Powder Mag - Bringing Skiing to the Land of Samba, besøkt 2. februar 2014. Senere i desember kom hun på 3.-plass to ganger i NorAm Cup i Utah Olympic Park. 

Hun deltok i tre World Cup-renn i januar 2014:
 10. januar: 28.-plass og 40 World Cup-poeng i Deer Valley
 14. januar: 23.-plass og 80 World Cup-poeng i Val St. Come
 18. januar: 32.-plass i Lake Placid

Hun ble kvalifisert til Vinter-OL 2014, i freestyle.Sochi 2014 - Lais SOUZA (arkivert hos Wayback Machine), besøkt 2. februar 2014. Den 28. januar skadet hun seg på ski, under trening i Park City i USA.The Salt Lake Tribune - Olympics: Paralyzed Brazilian skier remains critical , besøkt 2. februar 2014. Hun fikk brudd i ryggen, og hevelse i ryggmargen, som ga lammelse i armer og ben, og måtte også få pustehjelp. Legene omtalte skaden som mulig livstruende, og ga usikre diagnoser for videre rekonvalens.

 Referanser 

 Eksterne lenker 


Kategori:Brasilianske turnere
Kategori:Brasilianske freestylekjørere
Kategori:Gymnaster under Sommer-OL 2004
Kategori:Gymnaster under Sommer-OL 2008
Kategori:Deltakere for Brasil under Sommer-OL 2004
Kategori:Deltakere for Brasil under Sommer-OL 2008